kardosdrur/scandi-wiki huggingface dataset:
Maurice Malpas

Maurice Daniel Robert Malpas (født 3. august 1962 i Dunfermline, Skotland) er en tidligere skotsk fodboldspiller, der spillede hele sin aktive karriere, fra 1981 til 2000, som venstre back hos Dundee United i hjemlandet. Han var i 1983 med til at gøre klubben til skotsk mester.

Malpas blev desuden noteret for 55 kampe for Skotlands landshold. Han deltog ved VM i 1986, VM i 1990 og EM i 1992.

Efter sit karrirestop blev Malpas træner, og har siden da stået i spidsen for Motherwell, Skotlands U-21-landshold samt engelske Swindon

Titler 

Skotsk Premier League
 1983 med Dundee United

Skotsk FA Cup
 1994 med Dundee United

Eksterne henvisninger 
 Maurice Malpas  på Soccerbase.com 
 Maurice Malpas på Footballdatabase.eu 

Fodboldspillere fra Skotland
Fodboldspillere fra Dundee United F.C.
Fodboldtrænere fra Skotland
Personer fra Dunfermline
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Pat Nevin

Patrick Kevin Francis Michael "Pat" Nevin (født 6. september 1963 i Glasgow, Skotland) er en tidligere skotsk fodboldspiller, der spillede som kantspiller. Han var på klubplan tilknyttet Clyde, Kilmarnock og Motherwell i hjemlandet, samt engelske Chelsea, Everton og Tranmere.

Nevin blev desuden noteret for 28 kampe og fem scoringer for Skotlands landshold, som han repræsenterede ved EM i 1992 i Sverige.

Eksterne henvisninger 
 Footballdatabase.eu spillerinfo

Fodboldspillere fra Skotland
Fodboldspillere fra Clyde F.C.
Fodboldspillere fra Chelsea F.C.
Fodboldspillere fra Everton F.C.
Fodboldspillere fra Tranmere Rovers F.C.
Fodboldspillere fra Kilmarnock F.C.
Fodboldspillere fra Motherwell F.C.
Personer fra Glasgow
Deltagere ved det europæiske mesterskab i fodbold 1992
Alan McLaren

Alan James McLaren (født 4. januar 1971 i Edinburgh, Skotland) er en tidligere skotsk fodboldspiller, der spillede som midterforsvarer hos Hearts og Rangers i hjemlandet. Med Rangers var han med til at vinde hele fire skotske mesterskaber.

McLaren blev desuden noteret for 24 kampe for Skotlands landshold. Han deltog ved EM i 1992 i Sverige.

Titler 

Skotsk Premier League
 1995, 1996, 1997 og 1999 med Rangers F.C.

Skotsk FA Cup
 1996 og 1999 med Rangers F.C.

Skotsk Liga Cup
 1997 og 1999 med Rangers F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Heart of Midlothian F.C.
Fodboldspillere fra Rangers F.C.
Deltagere ved det europæiske mesterskab i fodbold 1992
Sport sans frontières

Sport sans frontières (SSF) (på dansk: Sport uden grænser), er en fransk upolitisk og ikke-religiøs solidaritets-organisation, der bruger sport som et integrationsredskab i sine udviklingsprogrammer. Organisationen er den første franske sportsngo. Organisationen er oprettet i september 1999.

Princip 
Organisationens overordnede princip, er at: "Alle børn har ret til, at lege og deltage i sport".

Sport som begreb 
I SSF opfattes sport i sin helhed, dvs. at der er flere fordele ved, at dyrke sport:
 Fysiske (personlig sundhed, fysisk aktivitet, mental sundhed)
 Sociale (deltagelse, inkludering, samarbejde, tolerance, deling, respekt)
 Kulturelle (traditionel sport som repræsentant for forskellige folkeslag og/eller identiteter)
 Sjov
Man foretrækker derfor et begreb som Fysiske og Sportslige Aktiviteter, som man mener bedre reflekterer denne diversitet.

Organisation 
Organisationen består af: 
 1 bestyrelse på 5 medlemmer.
 1 hovedkontor i Paris med 10 medarbejdere
 3 regionale kontorer i henholdsvis: Paris, Perpignan og Roanne/Lyon

Missioner 
Organisationen har missioner i 8 lande verden over:

 Afghanistan
 Bolivia
 Indien
 Kosovo
 Senegal
 Sri Lanka
 Burundi
 Frankrig

Partnere 
SSF samarbejder med flere forskellige partnere over hele verden, heriblandt 15 finansielle sponsorer, 3 medier stiller gratis reklameplads til rådighed, 3 forretninger køber SSF-produkter, 4 firmaer leverer andre services.

Donation 
I 2006 fik Sport sans frontières del i sportstøj indsamlet i Viborgområdet.

Eksterne henvisninger 
 Sport sans frontières

Kilder 

Ngo'er
Frankrig
Internationale solidaritetsbevægelser
Barvidsyssel

Barvidsyssel var i middelalderen det syssel, der lå i den nordlige del af Hertugdømmet Slesvig, gik tværs over Jylland, fra syd for Haderslev Næs og mod vest til Vadehavet. De 14 jyske sysler havde både politiske, kirkelige og juridiske opgaver, og var underinddelt i herreder.

Herreder i Barvidsyssel 
 Tyrstrup Herred, 
 Gram Herred (østlige halvdel), 
 Haderslev Herred.
 Frøs Herred
De 8 sogne syd for Kolding Fjord, som ved fredsforhandlingerne i 1864 blev udvekslet med de kongerigske enklaver langs Sønderjyllands vestkyst, omfatter de sydjyske sogne Hejls, Taps, Ødis, Vonsild, Dalby, Sønder Stenderup, Vejstrup og Sønder Bjert, og blev til Nørre Tyrstrup Herred.

Skamlingsbanken 

Skamlingsbanken, beliggende i den kongeriske del sønderjyske område (efter 1864) og den gamle dansk-tyske landegrænse, er det nationale samlingssted for de danske sønderjyder, (mens Knivsbjerg nord for Aabenraa er de tyske sønderjyders samlingspunkt). Skamlingen er 113 meter høj og det højeste punkt syd for aksen Esbjerg-Kolding, det højeste i Barvidsyssel. I 1840'erne blev der afholdt to meget markante folkemøder til støtte for de dansksindede sønderjyder. Skamlingsbanken er sammen med Dybbøl Banke (ved Sønderborg) de vigtigste samlingspunkter for sønderjyderne.

Sysler
Christian Jensen

Christen, Kristen, Christian eller Kristian Jensen kan henvise til flere personer:

 Christiern Hansen (eller Jensen?), omkring 1531-1545 – dansk dramatisk forfatter
 Christen Jensen (1596-1635) (1596-1635) – dansk præst
 Christen Jensen (død 1653) (død 1653) – dansk præst og sprogmand
 Christen Jensen (lagmand) (død 1683) – dansk lagmand
 Kristen Jensen-Try (1842-1916) – en dansk politiker
 Kristen Jensen-Højby (1847-1915) – en dansk politiker
 Christian Jensen (1853-1922) (1853-1922) – en dansk vicekonsul og direktør
 Christian Jensen (arkitekt) (1853-1938) – en dansk arkitekt
 Christian Jensen (botaniker) (1859-1941) – en dansk botaniker og farmaceut
 Christian Jensen (journalist, født 1865) (1865-1948) – en dansk journalist
 Christian Jensen (1864-1935) (1864-1935) – en dansk direktør
 Christian Jensen (1865-1948) (1865-1948) – en dansk direktør
 Christian Jensen (1871-1932) (1871-1932) – en dansk direktør
 Christian Jensen (politiker) (1879-1938) – en dansk fagforeningsformand og politiker (Christian Peter August Jensen)
 Christian Jensen (embedsmand) (1879-1952) – en dansk overtoldinspektør
 Christian Jensen (departementschef) (1925-2006) – en dansk jurist og departementschef
 Kristian Jensen (født 1971) – en dansk politiker
 Christian Jensen (journalist, født 1972) (født 1972) – en dansk journalist
 Christian Jensen (fodboldspiller) (født 1978) – en dansk fodboldspiller
 Christian Jensen (præst) (1839-1900) – en pietistisk præst og missionær

Se også:
 Christian Albrecht Jensen (1792-1870) – en dansk maler
 Christian Axel Jensen (1878-1952) – en dansk historiker og museumsmand
 Christian Bagge Jensen (1789-1836) – en dansk præst og forfatter
 Christian Emil Jensen (1872-1956) – en dansk overlæge
 Christian Frederik Jensen (1833-1891) – en dansk landmand
 Christian Langvad Jensen (1910-?) – en dansk skoledirektør
 Christian U. Jensen (født 1936) – en dansk matematiker (Christian Ulrik Jensen)
Roy Aitken

Robert Sime "Roy" Aitken (født 24. november 1968 i Irvine, Skotland) er en tidligere skotsk fodboldspiller, der spillede som defensiv midtbanespiller. Han var på klubplan tilknyttet Celtic, St. Mirren og Aberdeen i hjemlandet, samt engelske Newcastle United. Længst tid var han hos Celtic, hvor han også var med til at vinde adskillige titler, blandt andet seks skotske mesterskaber.

Aitken blev desuden noteret for 57 kampe og én scoring for Skotlands landshold. Han deltog ved VM i 1986 og VM i 1990.

Efter at have indstillet sin aktive karriere forsøgte Aitken sig som træner, og var i to år manager for Aberdeen, og var i 2006 desuden kortvarigt ansvarshavende hos Aston Villa i England.

Titler 

Skotsk Premier League
 1977, 1979, 1981, 1982, 1986 og 1988 med Celtic F.C.

Skotsk FA Cup
 1977, 1980, 1985, 1988 og 1989 med Celtic F.C.

Skotsk Liga Cup
 1983 med Celtic F.C.

Eksterne henvisninger 
 Roy Aitken på Footballdatabase.eu 

Fodboldspillere fra Skotland
Fodboldspillere fra Celtic F.C.
Fodboldspillere fra Newcastle United F.C.
Fodboldspillere fra St. Mirren F.C.
Fodboldspillere fra Aberdeen F.C.
Fodboldtrænere fra Skotland
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Hirtshals Boldklub

Hirtshals Boldklub er en fodboldklub i Hirtshals. Klubben er stiftet af Hirtshals Boldklub af 1920's fodboldafdeling og daterer derfor sin start til 1920. Klubbens hjemmebane er Hirtshals Stadion.

Kilder / eksterne henvisninger 
 Hirtshals Boldklub

Fodboldklubber under DBU Jylland
Etableret i 1920
Boldklub
Idrætsforeninger i Danmark
De Studerendes Idræt Odense

De Studerendes Idræt Odense (DSIO) er en idrætsforening i Odense, som primært har til formål at give studerende i Odense mulighed for at dyrke idræt til en rimelig pris, men klubben optager både studerende og ikke-studerende som medlemmer. DSIO har følgende sportsgrene og aktiviteter på programmet: badminton, basketball, floorball, fodbold, friluftsliv, gymnastik, håndbold og volleyball.

Foreningen er stiftet den 24. november 1971.

Kilder / eksterne henvisninger 
 De Studerendes Idræt Odense 

Idrætsforeninger i Danmark
Badmintonklubber i Danmark
Basketballklubber i Danmark
Fodboldklubber under DBU Fyn
Gymnastikforeninger i Danmark
Håndboldklubber i Danmark
Volleyballklubber i Danmark
Etableret i 1971
Sportsklubber i Odense
Floorballklubber fra Danmark
Studenterforeninger ved Syddansk Universitet
Martin Krabbe

Martin Krabbe (født 9. juli 1985) er en dansk atlet (sprinter) fra 2013 medlem af Københavns IF tidligere i AK Holstebro.

Martin Krabbe startede i januar 2001 med atletik i AK Holstebro. Efter nogle år i Aarhus bor han nu København og satser nu helt på atletikken efter et par afbræk med efterskoleophold og militærtjæneste i den Kongelige Livgarde. Har som sine bedste resultater fem DM-senior guld på 60 meter samt guld på 100 meter og bronze på 200 meter udendørs og et par NM medaljer fra U20 mesterskaber. Han har deltaget i EM indendørs, NM U20, NM U23 og været på landsholdet i flere Europa Cup’er. Han var med til at sætte dansk rekord på 4 x 100 meter ved hold-EM på Malta 2010, Kvartetten bestod udover Martin Krabbe af Jesper Simonsen (Sparta), Daniel Bendix Christensen (Aarhus 1900) og Morten Jensen (Sparta). 

Martin Krabbe har tidligere været i lære som murer, og tog derefter en IT/elektronik-uddannelse i Aarhus.

Danske mesterskaber 
Listen er ikke komplet.
  2011 60 meter inde 6,79
  2010 100 meter 10,81
  2007 60 meter inde 6,83
  2006 200 meter 22,67
  2006 100 meter 10,91
  2006  60 meter inde 6,93
  2005 100 meter 10,81w
  2005 200 meter 22,20
  2005 60 meter inde 6,96

Personlige rekorder 
 50 meter -inde: 5,75 Marselisborghallen, Århus 18. februar 2010 (Nordisk rekord)
 60 meter -inde: 6,69 Sparta Hallen, København 21. februar 2010
 100 meter: 10.60 (+1.2) Lappeenranta, Finland 15. juli 2010 
 200 meter: 21,6h/21,97 (+1,5) Hvidovre Stadion 10. september 2006 
 200 meter -inde: 22,20
 400 meter: 50,82 2006

Eksterne henvisninger 
 Statletik.dk – Profil Martin Krabbe 
 Martin Krabbe – Mikkel Larsen www.miklar.dk
 Martin Krabbe's hjemmeside 

Sprintere fra Danmark
Atleter fra Københavns IF
Atleter fra AK Holstebro
GNU Octave

GNU Octave er et højniveausprog og -miljø til programmering med fokus på numeriske beregninger. Octave har omfattende værktøjer til numerisk analyse og giver et bekvemt interface til numerisk løsning af lineære og ikke-lineære problemer, og til at udføre andre numeriske eksperimenter. Octave er overvejende kompatibelt med MATLAB, idet syntaksen er den samme.

GNU Octave er fri software under GNU General Public License.

Eksterne henvisninger 
 Octave hjemmeside 
 Octave-forge: ekstra pakker til Octave 
 Xoctave : GNU Octave GUI 

Videnskabsprogrammer til Linux
Matematiske værktøjer
Dixie Dean

William Ralph Dean (født 22. januar 1907, død 1. marts 1980), populært kaldt Dixie Dean, var en engelsk fodboldspiller, der begyndte karrieren i Tranmere Rovers, før han blev solgt til Everton for £3,000 i 1925. Han kom i 1926 ud for en voldsom ulykke, hvor de fleste ikke troede at han ville få mulighed for at sætte sine ben på fodboldbanen igen, men efter en enkelt sæson, formåede han at genoptage sin aktive karriere. Han er den eneste spiller i engelsk fodbold som har scoret 60 ligamål på en enkelt sæson (1927/28). Han spillede 16 landskampe og nåede at score 18 mål.

Eksterne henvisninger 

Fodboldspillere fra England
Østerbro Skøjtehal

Østerbro Skøjtehal, var en skøjtehal på Østerbro i København (bygget 1975) og var beliggende i Københavns Idrætspark på P.H. Lings Allé 6 frem til 2008. Den var i 1960 blevet opført som en udendørs kunstbane, men blev sidenhen overdækket med en boblehal. 

Skøjtehallen havde en kapacitet på 1.800, heraf 1.600 siddepladser. Tilskuerrekorden var 2.500 som så KSF mod Rungsted og KSF mod Gladsaxe SF i 1975/1976.

Nedrivningen
Parken Sport & Entertainment fik 2007 tilladelse til at udvide Parkens gamle tribune og at købe den historiske Østerbro Skøjtehal for efterfølgende at rive den ned for at opføre en multihal Capinordic Arena med plads til 4.000-5.000 tilskuere ved sportsarrangementer (primært håndboldkampe) og 8.500 tilskuere til kulturarrangementer (primært koncerter). Det lykkedes dog ikke at bygge multiarenaen og tomten efter skøjtehallen står stadigvæk tom og ubenyttet hen.

Den midlertidige Østre Skøjtehal
Som midlertidig erstatning for den gamle Østerbro Skøjtehal blev en midlertidig telt-boblehal opført i Ryparken på Østerbro i 2008 med tilhørende barakker til omklædning og containere til opbevaring af udstyr. Planen var, at den midlertidige Østre Skøjtehal skulle fungere som hjemsted for københavnske skøjteløbere, og blev således opført til at kunne holde i op til 3 år, indtil den ny multihal stod klar. Under en storm i 2010 blæste hallen dog væk. Ifm. genopbygning af den midlertidige skøjtehal blev boblehallen flyttet til Østre Gasværksgrunden, nærmere betegnet Sionsgade 15. Hallen som oprindeligt var opført til at kunne holde i 3 år var i drift frem til 2021. Nedrivningen af den hidtidige Østre Skøjtehal var tæt på at koste de primære brugere, ishockeyklubben KSF og kunstskøjteklubben SKK, livet; men i 2018 var de blandt landets største ishockey og kunstskøjteklubber - og målt på antal medlemmer per isflade med afstand de største i Danmark.

Den ny Østerbro Skøjtehal 
En permanent skøjtehal på Gasværksgrunden blev endeligt vedtaget af Københavns Kommunes Borgerrepræsentation 2015. Finansieringsmodellen blev vedtaget i 2016. Herefter fulgte et større arbejde med ny lokalplan for Østre Gasværksgrunden samt projektering af den ny Østerbro Skøjtehal. Til trods for at skøjtehallen huser Danmarks tredje største kunstskøjteklub, SKK (kun overgået af Gentofte kunstskøjteklub og Hvidovre Skøjte Klub), samt en af Danmarks største ishockeyklubber, KSF, som ville kunne udfylde 2 isflader, bliver den ny Østerbro Skøjtehal opført med kun 1 isbane. Opførelsen af den ny skøjtehal blev påbegyndt i 2019 og skøjtehalen åbnede i  2021.

Ishaller i Danmark
Skøjtehal
Skøjtehaller i Danmark
Idrætshuset

Idrætshuset er et idrætsanlæg beliggende ved Østerbro Stadion i det Indre Østerbro på Gunnar Nu Hansens Plads 5 i København. 

Idrætshuset blev opført 1911-1914 efter tegninger af arkitekten Søren Lemche. Ingeniøren var Edouard Suenson. I det ydre fremtræder bygningen med sit røde murværk i nationalromantisk stil, der skjuler, at der i det indre gemmer sig en moderne jernbetonkonstruktion. Den store sals tøndehvælving er således hængt op i tagkonstruktionen med langs- og tværgående Vierendeelåse. Suenson har her anvendt en meget ny, eksperimenterende teknik med stor succes.

Huset indeholder i dag omklædningsrum og fem indendørshaller på i alt 5.400 m² til afvikling af sports-aktiviteter såsom håndbold, bordtennis, boksning, styrketræning, kinesiske, koreanske og japanske kampkunstarter og hvor Café Stafetten har til huse. I kælderen er der et motionsrum og et vægtløfterlokale, der benyttes af idrætsklubberne tilknyttet anlægget udlejet af Københavns Idrætsanlæg . 

I 2009 blev Idrætshuset med dets stakit, portpiller og porte mod pladsen, samt de seks statuer mod Idrætsparken fredet.

Klubber med aktiviteter i Idrætshuset 
Aikikai
AK73
Boldklubben af 1893
Boldklubben Skjold
IK 99 – Vægtløftning
Kjøbenhavns Gymnastikforening 
Københavns Idræts Forening
KSV – Vollyball
KV 61 – Vollyball
Københavns Aikido Klub
Shuri-Ryu – Karate
Skøjteklub København – Rulleskøjteløb
Sparta Atletik
Tai-Chi Chuan
Øbro – Gymnastik
Østerbro Ju-Jutsu Klub
Østerbro Karate Skole
Østerbro Taekwondo Klub

Referencer 

Fodboldstadioner i Danmark
Atletikstadioner i Danmark
Østerbro
Fredede bygninger, konstruktioner og anlæg i Københavns Kommune
Bygninger, konstruktioner og anlæg i Københavns Kommune
Muhammad Ayub Khan

Muhammad Ayub Khan (oftest bare Ayub Khan; født 14. maj 1907, død 19. april 1974) var en pakistansk militærmand og politiker og var Pakistans præsident fra 1958 til 1969.

Ayub Khan kom fra en enkel familie tilhørende pashtunerne. Han blev Pakistans første indfødte arméchef i januar 1951 da han afløste britten Douglas Gracey. Han blandede sig i politik og kunne nedlægge veto mod politiske beslutninger, hvis disse påvirkede arméens interesser. I 1958 besluttede han sammen med sine medhjælpere at sætte en stopper for de civile politikere og give landet "stabilitet".

Under Ayub Khans styre gennemførtes en stor jordreform. En ny grundlov trådte i kraft i 1962, men magten forblev på Ayub Khans hænder. Udenrigspolitisk fik Ayub Khan støtte af USA, som oprettede militære baser i landet. Krigen mellem Pakistan og Indien i 1965 forringede Ayub Khans position (selvom han udnævnte sig selv til feltmarskal) og i 1968 overlod han magten til hærchefen Yahya Khan, der tiltrådte året efter.

Eksterne henvisninger 

Pakistans præsidenter
Statsoverhoveder der kom til magten ved kup
Gabriele Allegra

Gabriele Allegra  (26. december 1907 – 24. januar 1976), som blev født i San Giovanni La Punta nær Catania i Italien og døde i Hongkong, var en katolsk missionær tilhørende franciskanerordenen. Han er kendt for sit livsværk, sin oversættelse af Bibelen til kinesisk.

Gabriele Allegra trådte i 1923 ind i franciskanerordenen på Sicilien, og drog i 1931 til Kina som missionær.
  
Han begyndte på sin bibeloversættelse i 1935 og arbejdede de første ni år alene, i hvilken periode han nåede igennem hele Det gamle testamente. Sidenhen fik han hjælp.

I 1945 grundlagde han i Beijing et center for sociologi og bibelstudier som blandt andet fik til opgave at granske oversættelsesarbejdet.

Katolske præster fra Italien
Oversættere fra Italien
Bibeloversættere
Kristne missionærer
Franciskanere
Franco Luambo

François Luambo Makiadi (6. juli 1938 – 12. oktober 1989) var en særdeles fremtrædende afrikansk kunstner indenfor congolesisk og afrikansk musik i det 20. århundrede. Han blev specielt kendt for sin afrikanske rumba og fik på grund af sit guitarspil kælenavnet "Sorcerer of the Guitar". Han er grundlægger af gruppen OK Jazz.

Hans guitarspil var inspireret af mbira-musikken, hvor flere melodier væves sammen til en helhed, også kaldet interlocking. Hans tekster var svært politiske og han blev flere gange fængslet. Stridighederne med de congolesiske myndigheder øgede blot hans popularitet, hvilket bevirkede at myndighederne lod ham optræde og udgive sin musik omtrent som han ville, fordi de frygtede optøjer, dersom de arresterede eller henrettede ham. 

Da Luambo døde i 1989 blev der erklæret fire dages landesorg i Congo og radiostationerne spillede kun hans musik.

Eksterne links 

 World Music Legends 

Musikere fra Demokratiske Republik Congo
Ken Watanabe

For den filippinske skuespiller med samme navn, se Ken Watanabe (II)

Ken Watanabe (, Watanabe Ken, født 21. oktober 1959 i Uonuma ved Niigata i Japan) er en japansk filmskuespiller. Foruden mange japanske film har han også medvirket i hollywoodfilm som Den Sidste Samurai (som han blev nomineret til en Oscar for bedste mandlige birolle for), Geisha og Letters from Iwo Jima. Han er også kendt for sine rolle i instruktøren Christopher Nolan's Hollywood blockbustere Batman Begins og Inception.

Flere af de film som Watanabe har medvirket i krævede sværdkundskaber i kendo og iaijutsu.

Udvalgt filmografi 
 1984: The Burning Mountain River (Sanga moyu) (TV-serie)
 1984: MacArthur's Children (瀬戸内少年野球団 Setouchi shōnen yakyū dan)
 1985: Tampopo (タンポポ)
 1986: Il Ragazzo dal kimono d'oro
 1987: Dokugan-ryū Masamune (TV-serie)
 1991: Bakumatsu junjōden (幕末純情伝)
 1997: Welcome back, Mr. McDonald – Radio no jikan (ラヂオの時間 Radio no jikan)
 1998: Kizuna (絆 -きずな-)
 2000: Ikebukuro West Gate Park (池袋ウエストゲートパーク, TV-serie)
 2000: Space Travellers (スペーストラベラーズ Supēsu toraberāzu)
 2001: Genji: A Thousand-Year Love (千年の恋 ～ひかる源氏物語～ Sennen no koi – Hikaru Genji Monogatari)
 2003: T.R.Y.
 2003: Den Sidste Samurai (The Last Samurai)
 2004: Suna no utsuwa (砂の器; TV-serie)
 2005: Batman Begins
 2005: Geisha (Memoirs of a Geisha)
 2006: Letters from Iwo Jima (rollen som general Tadamichi Kuribayashi)
 2006: Ashita no kioku (明日の記憶)
 2010: Inception – rollen som Saito
 2014: Godzilla – Dr. Serizawa

Eksterne henvisninger 

 

Skuespillere fra Japan
Oscar-nominerede skuespillere
Japanere i 1900-tallet
Japanere i 2000-tallet
Ellumsyssel

Ellumsyssel var i middelalderen det mellemste syssel i Sønderjylland, beliggende mellem Barvidsyssel (mod nord) og Istedsyssel (mod syd). De 14 jyske sysler havde både politiske, kirkelige og juridiske opgaver, og var underopdelt i herreder.

Ved Genforeningen i 1920 blev den nye dansk-tyske grænse trukket gennem Ellumsyssel, således at langt størsteparten af det tidligere syssel i dag er del af Danmark, mens Kær Herred er forblevet tysk.

Herreder i Ellumsyssel 
Tønder, Højer og Lø Herred, 
Slogs Herred, 
Rise Herred, 
Lundtoft Herred, 
Nybøl Herred (Sundeved),
Hviding Herred, 
Kær Herred,
Sønder Rangstrup Herred (østlige del)

Sysler
Tom Hardy

Edward Thomas "Tom" Hardy (født 15. september 1977) er en engelsk film- og teaterskuespiller, måske bedst kendt for titelrollen i den britiske film Bronson fra 2009 instrueret af den danske instruktør Nicolas Winding Refn. 

Efter Bronson har Tom Hardy bl.a. og medvirket i amerikanske film som Star Trek: Nemesis og Inception samt den britiske film RocknRolla og tv-serien Peaky Blinders. I 2018 medvirkede han i titelrollen i actionfilmen Venom.

Tidlige liv 
Hardy blev født i Hammersmith i London. Han er enebarn, søn af Anne (født Barrett) og Edward "Chips" Hardy. Han voksede op i East Sheen. Hans mor er kunstner og maler og hun har en irsk-katolsk familie. Hans far er romanforfatter. Hardy studerede på Reed's School og Tower House School. Senere begyndte han på Richmond Drama School og Drama Centre London.

Privatliv 
Hardy giftede sig med Sarah Ward i 1999, men blev skilt i 2004. Han har en søn, Louis Thomas, med sin tidligere kæreste Rachael Speed. I 2008 mødte han skuespilleren Charlotte Riley da de arbejdede på The Take og Wuthering Heights sammen. I 2010 friede Hardy til Riley og de blev gift i 2014. I oktober 2015 fødtes deres første barn.

Udmærkelser 
I 2018 blev han udnævnt til kommandør (CBE) af Order of the British Empire for sin indsats for teateret.

Filmografi

Film

Tv

Teater

Referencer

Eksterne henvisninger 

 

Skuespillere fra England
Personer fra London
Manuskriptforfattere fra England
Personer tildelt Commander of the Order of the British Empire